Document ID: 31978R2415

KOMISSION ASETUS (ETY) N:o 2415/78,
annettu 17 päivänä lokakuuta 1978,
yhteisön ulkomaankauppatilastojen ja jäsenvaltioiden välisen kaupan tilastojen tilastollisista rajoista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön ulkomaankauppatilastoista ja jäsenvaltioiden välisen kaupan tilastoista 24 päivänä kesäkuuta 1975 annetun neuvoston asetuksen (ETY) N:o 1736/75(1), sellaisena kuin se on muutettuna asetuksella (ETY) N:o 2845/77(2), ja erityisesti sen 24 ja 41 artiklan,
sekä katsoo, että
19 päivänä joulukuuta 1977 annetun neuvoston asetuksen (ETY) N:o 2845/77 voimaantulon seurauksena mainitussa asetuksessa 300 Euroopan laskentayksiköksi vahvistettu uusi tilastollinen raja olisi muunnettava kansallisiksi valuutoiksi,
kunkin valuutan muuntokurssi suhteessa Euroopan laskentayksikköön vaihtelee päivittäin; tilastollisen rajan arvon määrittämiseksi on tarpeen soveltaa kiinteää muuntokurssia; viimeksi mainittu voi perustua keskimääräisiin vaihtokursseihin tammikuun ja joulukuun 1977 välisenä aikana,
yksinkertaisuuden vuoksi tällä tavoin saadut summat olisi pyöristettävä, ja
tässä asetuksessa säädetyt toimenpiteet ovat ulkomaankauppatilastokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1736/75 24 artiklassa tarkoitettu tilastollinen raja kansallisissa valuutoissa ilmaistuna ei saa ylittää:
Saksan liittotasavallan osalta 800 Saksan markkaa,
Tanskan osalta 2 000 Tanskan kruunua,
Ranskan osalta 1 700 Ranskan frangia,
Irlannin osalta 200 Irlannin puntaa,
Italian osalta 300 000 Italian liiraa,
Alankomaiden osalta 850 Alankomaiden guldenia,
Yhdistyneen kuningaskunnan osalta 200 Englannin puntaa,
Belgian-Luxemburgin talousliiton osalta 12 500 Belgian frangia tai Luxemburgin frangia.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 1978.

Labels: 3
2
19